ஹமில்கர் பர்கா என்கிற கார்தீஜினிய தலைவரின் மகன்களில் ஒருவன் தான் ஹன்னிபால். அவனுக்கு பல சகோதரிகளும் இரண்டு சகோதரர்களும் இருந்தார்கள், ஹஸ்த்ரூபால் மற்றும் மாகோ. அழகுமிக்க ஹஸ்த்ரூபால் மற்றும் நுமிடிய அரசனான நரவாஸ் அவனது மைத்துனர்கள் ஆவார்கள். மெர்சினரி போர் மற்றும் ஐபீரியாவின் அரசனான பியூனிக்குடன் அவனது தந்தை சண்டை போடுகையில் ஹன்னிபாலின் மைத்துனர்களும் உடன் இருந்து போரிடும் அளவுக்கு பெரியவர்களாக இருந்தார்கள். சகோதரிகளும் திருமணமாகியிருந்தனர். ஆனால் அன்று ஹன்னிபால் ஒரு கைக்குழந்தை. ஹமில்கார் பர்காவின் பட்டப்பெயரின் தாக்கத்தால், ஹமில்காரின் குடும்பத்தை பார்கிட்களின் குடும்பம் என்று வரலாற்று அறிஞர்கள் குறிப்பிட்டனர். இருந்தாலும், பார்கா ("இடிதாங்கி" என பொருள்) என்ற பட்டப்பெயர் ஹமில்கருக்கும் மட்டும் பயன்படுத்தப்பட்டதா அல்லது அவருடைய பரம்பரைக்கே பயன்படுத்தப்பட்டதா என்ற விவாதமும் ஏற்பட்டது. குடும்பத்துக்கே என்றால், நிச்சயம் 'பார்கா' என்ற பெயர் ஹன்னிபாலுக்கும் அவரது சகோதரர்களுக்கும் பொருந்தும்.

முதல் பியூனிக் போரில் கார்தீஜின் தோல்விக்குப் பின், தன் குடும்பத்தை முன்னேற்றவும் கார்தேஜின் வளர்ச்சிகளுக்கும் பாடுபடத் தொடங்கினான். அதனை மனதில் வைத்து போராடியதுடன், கேட்சின் ஆதரவும் கிடைத்ததால் ஐபீரிய தீபகர்ப்பத்தின் பழங்குடியினரை அடக்கியாளத் தொடங்கினான் ஹமில்கர். ஐபீரியா (ஹிஸ்பானியா) நாட்டுக்கு ஹன்னிபாலின் படையை அனுப்பி வைப்பதற்குக் கூட ஏழ்மையான நிலையில் கார்தீஜின் கப்பற்படை இருந்தது; அதற்குபதில், பில்லர்ஸ் ஆஃப் ஹெர்குலஸை எதிர்த்து ஹமில்கார் படையெடுத்தான், அதற்காக ஜிப்ரல்டர் ஜலசந்தி (இன்று மோராக்கோ/ஸ்பெயின்)வழியாக அனுப்பி வைத்தான். 

லிவியைப் பொருத்தவரையில், ஹன்னிபாலின் தந்தையிடம் வந்து போருக்குத் தன்னோடு அழைத்துச் செல்லும்படி கேட்டுக் கொண்டான், அதற்கு ஒத்துக்கொண்ட ஹமில்கார், வாழ்க்கையில் ஒருபோதும் ரோமுடன் நட்பு பாராட்டக் கூடாது என்று சத்தியம் வாங்கினார். மிக சிறிய வயதில் தன் தந்தையிடம் வெளிநாட்டுப் போருக்கு அழைத்துச் செல்லும்படி கெஞ்சியதாக ஹன்னிபாலைப் பற்றி ஒரு பேச்சும் உண்டு. அக்கதையில், ஹன்னிபாலின் தந்தை அவனை தன்னோடு அழைத்துச் சென்று, பலி கொடுக்கும் பீடத்துக்கு எடுத்துச் சென்றதாகக் கூறுவர். ரோமுடன் நட்பு பாராட்ட மாட்டேன் என்று சொல்லி பலிபீடத்தில் எறிந்து கொண்டிருந்த தீயின் மீது சத்தியம் செய்யும்படி ஹன்னிபாலை ஹமில்கார் கேட்டுக் கொண்டார். மற்றொரு கதைப்படி, ""எனக்கு வயது வந்தபின் சத்தியம் செய்கிறேன்..." என்று ஹன்னிபால் தன் தந்தையிடம் கூறியதாகச் சொல்வார்கள்"ரோமின் முடிவை நிர்ணயிக்க நெருப்பையும் இரும்பையும் பயன்படுத்துவேன்." "

ஹிஸ்பானியாவின் போருக்கு ஹன்னிபாலின் தந்தையுடன் சென்றான். போரில் அவனது தந்தை கொல்லப்பட்டதையடுத்து, ஹன்னிபாலின் மைத்துனனான ஹஸ்த்ரூபால் படைக்குத் தலைமையேற்று நடத்தினான். ஹன்னிபால் அவனுக்குக் கீழ் அதிகாரியாக பணியாற்றினான். கார்தீஜியர்களின் ஐபீரியா மீதுள்ள ஆர்வத்தை வைத்து ஒரு ஒருங்கிணைப்ப்புக் கொள்கையை ஹஸ்த்ரூபால் தீட்டினான். அதில் கார்தேஜ் ஈப்ரோ ஆற்றுக்கு வடக்கே விரிவபடுத்தாது என்று ரோமுடன் ஒப்பந்தம் ஏற்படுத்தினான். அதே நேரம் ரோமும் அதன் தெற்குப் பகுதியில் விரிவுபடுத்தக் கூடாது. அருகாமையில் உள்ள பழங்குடியினருடன் அரசியல் உறவுகளை வலுப்படுத்தி கார்தீஜினியரின் ஒற்றுமையை நிலைப்படுத்த ஹஸ்த்ரூபாலும் முயற்சி செய்தான். இந்த உடன்பாட்டின் ஒரு பகுதியாக ஹன்னிபாலுக்கும் ஐபீரிய இளவரசியான ஐமில்சி என்பவருக்கும் திருமணமும் ஏற்பாடு செய்யப்பட்டது.

ஹஸ்த்ரூபால் கொலை செய்யப்பட்ட போது (221 கிமு), போர்ப்படைத் தளபதியாக ஹன்னிபால் தலைமையேற்றான். அதனை கார்தீஜினிய அரசு உறுதி செய்தது. இந்த இளம் கார்தீஜினியனைப் பற்றி லிவி என்னும் ரோம மேதை இவ்வாறு குறிப்பிடுகிறார்: 

அதிகாரப் பொறுப்பேற்ற பின், தன் கீழிருந்தவற்றை ஒருங்கிணைக்கவும் ஈப்ரோவுக்கு தெற்கே இருந்த ஹிஸ்பானியாவைக் கைப்பற்றவும் இரண்டு ஆண்டுகளை செலவிட்டான். இருப்பினும், ஐபீரியாவில் ஹன்னிபால் வளர்ந்து வருவதைப் பார்த்து அஞ்சிய ரோம், சகுண்டம் என்னும் நகரத்துடன் ஒப்பந்தம் ஏற்படுத்திக் கொண்டது. அதில் ஈப்ரோ ஆற்றின் குறிப்பிட்ட அளவு தூரத்தையும் அந்நகரத்தையும் அதன் பாதுகாப்பில் வைத்துக் கொள்வததாக ஏற்படுத்தப்பட்டது. இதனை ஹஸ்த்ரூபாலுடன் போடப்பட்ட ஒப்பந்தத்தின் அத்துமீறல் என்று ஹன்னிபால் அறிவித்தான், அதனால் அந்நகரத்தைச் சுற்றி முற்றுகையிட்டான், எட்டு மாதங்கள் கழித்து அது வீழ்ந்தது. ஒப்பந்தத்துக்கு எதிரான இந்த செயலை ரோம் எதிர்த்து கார்த்தேஜில் இருந்து நியாயம் கோரியது. ஹன்னிபாலின் மாபெரும் புகழை மனதில் வைத்து, கார்தீஜினிய அரசு ஹன்னிபாலின் நடவடிக்கைகளை மறுத்தது. அந்த ஆண்டின் இறுதியில் அந்தப் போர் முடிவுக்குக் கொண்டு வரப்பட்டது. இதற்கு பின் ஹிஸ்பானியா மற்றும் தெற்கு காவுல் வழியாக போரை இத்தாலியின் மையப் பகுதிக்கு எடுத்துச் செல்ல படைகளை அணிவகுத்து எடுத்துச் சென்றான் ஹன்னிபால்.

டிரேசிமீன் ஏரிப் போர்
பின்னணியும் ஆரம்பகால வாழ்க்கையும்
கல்லறை இருக்கக்கூடிய இடம்
ஹன்னிபாலுக்கு இத்தாலியில் ஏற்பட்ட பின்னடைவு